יחסי ישראל–מלטה

בין ישראל ומלטה מתקיימים יחסי ידידות במסגרת יחסיה של ישראל עם האיחוד האירופי. למלטה יש שגרירות בתל אביב. בראשית 1964 ביקר דום מינטוף בישראל והצהיר שהיחסים בין ישראל למלטה יתחזקו כאשר מלטה תקבל את עצמאותה. יוסף בורג ייצג את ישראל בחגיגות העצמאות של מלטה בספטמבר 1964 והעריך שהיחסים בין המדינות יהיו טובים. בשנת 1970 קיים יוחנן מרוז, מנהל אירופה במשרד החוץ של ישראל שיחות עם מנהיגי מלטה והביע סיפוק מעמדת הנייטרליות שנקטה מלטה בסכסוך הישראלי ערבי. בתחילת 1972 הצהיר דובר ממשלת מלטה שיחסי מלטה עם ישראל הם מצוינים וכי מלטה לא תסכים לוותר על יחסיה עם ישראל תמורת סיוע כלכלי מארצות ערב. דום מינטוף שמר על יחסים טובים עם ישראל אך התלונן שצים אינה מתקנת אוניותיה במספנות במלטה. בשנת 1973 ניהל ראש ממשלת מינטוף מערכה נגד ישראל בפורומים בינלאומיים. ב־26 לאוקטובר 1995 נהרג במלטה פתחי שקאקי, מייסד תנועת הג'יהאד האסלאמי הפלסטיני, על ידי שני מתנקשים, פעולה המיוחסת למוסד הישראלי. ההתנקשות בוצעה כשהיה בדרכו למלון דיפלומט בסילמה בו התגורר. לימים פורסם כי שייטת 13, בפיקוד יואב גלנט, סייעה ללוחמים להיחלץ מן האי בסיום המבצע. ב-14 באוקטובר 2002 הגיש שגריר מלטה אברהם בורג את כתב האמנתו לנשיא המדינה עזר ויצמן והיה בכך לשגריר התושב הראשון של מלטה בישראל. עד אז יוצגה מלטה על ידי שגריר לא-תושב, שכיהן ברומא. במשך מספר שנים פעלה שגרירות ישראלית בוולטה, בירת מלטה, אך היא נסגרה כעבור שנים. [דרוש מקור][מפני ש...] באפריל 2005 חתמו סגן ראש הממשלה ושר החוץ, סילבן שלום, ושר החוץ של מלטה, מיכאל פרנדו על הסכם שיתוף פעולה בתחום הבריאות והרפואה בין שתי המדינות. שלום אמר בטקס כי הוא מקווה שההסכם יסייע בהעמקת היחסים ושיתוף הפעולה בין שתי המדינות, במיוחד בתחום הכלכלי. למרות זאת לישראל אין שגרירות במלטה, אלא רק מחלקה העוסקת ביחסי שתי המדינות בשגרירות ברומא. למלטה יש שגרירות בתל אביב. באוקטובר 2005 הציע ראש ממשלת מלטה, לורנס גונצי, לרשות הפלסטינית עזרה בבניית נמל מתקדם בעזה ובהקמת מתקן להתפלת מי ים. לדבריו, מתן עזרה מסוג זה יכול להפחית את המתח באזור. ב-21 ביוני 2009 נחנכו המשרדים הראשונים של שגרירות מלטה בישראל, במעמד ד"ר טוניו בורג (אנ'), סגן ראש הממשלה ושר החוץ של מלטה. ב-17 באוקטובר 2012 הגיש שגריר מלטה סיימון פוליצינו את כתב האמנתו לנשיא שמעון פרס. ב-17 באוקטובר 2013 ביקר ראש ממשלת מלטה ג'וזף מוסקט בישראל ובמהלך הביקור נפגש עם נשיא המדינה, שמעון פרס. זה היה הביקור הרשמי הראשון של ראש ממשלת מלטה בישראל. בינואר 2015 זכתה חברת רציו מלטה, הקשורה לבעלי השליטה של חברת רציו הישראלית, ברישיון לחיפושי נפט וגז בחופי מלטה. ב-7 בפברואר 2016 הגישה שגרירת מלטה ססיליה אטארד-פירוטה את כתב האמנתה לנשיא ראובן ריבלין. ב-19 באוקטובר 2016 הגיש שגריר ישראל אייל סלע את כתב האמנתו לנשיאה מרי-לואיז קוליירו. ב-22 בינואר 2017 ערכה אוניברסיטת חיפה כנס בנושא השפה והתרבות של מלטה, בהשתתפות שגרירת מלטה בישראל, שגריר ישראל במלטה אייל סלע, קונסולי הכבוד של מלטה ואורחים נוספים. את הכנס יזם פרופ' אהרון גבע-קליינברגר, ראש המחלקה לשפה וספרות ערבית באוניברסיטה, שהוא מומחה בעל שם עולמי בשפה המלטזית. ב־6 באפריל 2017 זכתה חברת קאר-2-גו מקבוצת שגריר במכרז של ממשלת מלטה להפעלת מערך של 150 כלי רכב חשמליים. תקופת המיזם היא עשר שנים עם אופציה להארכה ב-1 באפריל 2018 חנכה חברת התעופה אייר מלטה קו טיסות ישירות מהבירה וולטה לנמל התעופה בן-גוריון, לאחר שבמשך מספר שנים הפעילה רק טיסות שכר בקו. בשיא עונת התיירות קיימה החברה 5 טיסות שבועיות, אך עם פרוץ מגפת הקורונה פעילות הקו הואטה. ב-19 ביוני 2018 נחנכה בתל אביב לשכת המסחר ישראל-מלטה, במעמד שר החוץ של מלטה כרמלו אבלה והשר צחי הנגבי. במסגרת הביקור נפגש השר האורח עם ראש הממשלה ושר החוץ בנימין נתניהו, והעניק ראיון ראשון לעיתון ישראלי. ב-26 ביולי 2018 ביקר במלטה סגן השר במשרד ראש הממשלה ח"כ מייקל אורן ונפגש עם הצמרת המדינית. זה היה ביקור ראשון במלטה של אישיות מדינית בכירה בישראל מזה שנים רבות. ב-28 בנובמבר 2018 ביקר בישראל שר האוצר של מלטה פרופ' אדוארד שיקלונה ונפגש עם חברי לשכת המסחר ישראל-מלטה ועם שר האוצר משה כחלון. בביקור השתתף גם יו"ר הבורסה לניירות ערך של מלטה ג'וזף פורטלי. ב-29 בינואר 2019 ביקרה בישראל נשיאת מלטה מרי-לואיז קוליירו ונפגשה עם הנשיא ראובן ריבלין. בחודש יוני 2019 ביקרה במלטה משלחת ראשונה של אנשי עסקים ישראליים, מטעם לשכת המסחר ישראל-מלטה. המשלחת נפגשה, בין היתר, עם שרי האוצר והחוץ, יו"ר לשכת המסחר של מלטה ואנשי עסקים בכירים. ב-10 בנובמבר 2020 הגיש השגריר פטריק קול את כתב האמנתו לנשיא ראובן ריבלין. השגריר קול נאלץ לסיים את כהונתו לאחר מספר חודשים, מסיבות אישיות, וחזר למלטה. בחודש אוקטובר 2021 חזרה לכהן בתפקיד השגרירה שקדמה לו, ססיליה אטארד-פירוטה, וב־16 בדצמבר 2021 היא הגישה את כתב האמנתה לנשיא יצחק הרצוג. במהלך הטקס הנשיא ציין באוזני השגרירה כי הודות לטיסות הישירות בקו תל אביב-מלטה, ישראלים רבים התאהבו במדינתה. ב-15 בנובמבר 2023 לאחר פרוץ מלחמת חרבות ברזל הגישה מלטה הצעה למועצת ביטחון של האו"ם להפוגות הומניטריות דחופות וארוכות ולמסדרונות הומניטריים לאורך רצועת עזה. ההחלטה עברה ברוב של 12 מדינות. מדיה וקבצים בנושא יחסי ישראל–מלטה בוויקישיתוף הגיע ד. מינטוף, דבר, 16 בינואר 1964 בורג: סיכויים לפיתוח היחסים עם מאלטה, דבר, 29 בספטמבר 1964 סימון בונלו, מרוז: ישראל מרוצה מעמדתה של מאלטה, דבר, 13 במרץ 1970 יחסי מאלטה ישראל מצויינים, דבר, 25 בינואר 1972 דן פתיר, מינטוף: ישראל אדישה לצורכי מלטה, דבר, 29 ביוני 1972 צים מתקנת אניות במספנות מאלטה, דבר, 30 ביוני 1972 לימוד עברית במלטה, דבר, 11 ביולי 1973 שמואל שגב, מינטוף תוקף את ישראל השודדת אדמות ערביות, מעריב, 5 באוגוסט 1973 שמואל שגב, מינטף: גולדה לא הסכימה עמי, מעריב, 7 באוגוסט 1973 ברק רביד, היום תיפתח שגרירות מלטה בישראל, באתר הארץ, 21 ביוני 2009 תומר קורנפלד, לנדאו ורוטלוי קיבלו רישיון לחיפוש נפט וגז במלטה, באתר https://www.bizportal.co.il/, ‏5.2.2015 לשכת נשיאת מלטה, The Ambassador of the State of Israel to Malta presents his credentials to the President of Malta Marie-Louise Coleiro Preca, https://www.marielouisecoleiropreca.com/, ‏19.10.2016 גיל קליאן, Car2go הישראלי מגיע למלטה - יקים מיזם רכב שיתופי חשמלי במדינה, באתר https://www.calcalist.co.il/, ‏7.4.2017 גידי ליפקין, מהיום: אייר מלטה מפעילה טיסות סדירות מישראל, באתר Passport News, ‏1.4.2018 רן אברמסון, "כלכלת מלטה צומחת מהר. המהגרים חדלו להיות איום", באתר כלכליסט, 1 ביולי 2018 Michela Cutajar, Discussions between Malta and Israel continue, Newsbook, ‏26.7.2018 Greer Fay Cashman, Rivlin to Malta’s President: Israelis, Palestinians to stay in this land, Jerusalem Post, ‏30.1.2019 מקור: אלמוג אמר, נשיא המדינה קיבל כתבי האמנה של שגרירים מרחבי העולם, באתר חדשות מבזק לייב, 11 בנובמבר 2020. אלמוג אמר, נשיא המדינה קיבל את כתבי ההאמנה של שגרירות חדשות, באתר mivzaklive.co.il, ‏16 בדצמבר 2021